recursal/SuperWikiNEXT-32B huggingface dataset:
Η **Ντραγκόν Καταλάν** (γαλλικά: *Dragons Catalans*, καταλανικά: *Dracs Catalans*) είναι γαλλικός σύλλογος ράγκμπι λιγκ με έδρα το Περπινιάν. Η πρώτη ομάδα μετέχει στην Σούπερ Λιγκ από το 2006, καθώς και στο θεσμό του Κυπέλλου Αγγλίας (που ονομάζεται Τσάλεντζ Καπ).

Η δικαιόχρηση ιδρύθηκε το 2005 έπειτα από τη συγχώνευση το 2000 δύο ιστορικών γαλλικών συλλόγων ράγκμπι λιγκ: της ΧΙΙΙ Καταλάν (ιδρύθηκε το 1934) και της ΑΣ Σαιντ-Εστέβ (ιδρύθηκε το 1965), με την ονομασία Ουνιόν Τρεζίστ Καταλάν. Με την είσοδο της ομάδας στη Σούπερ Λιγκ μετονομάστηκε σε Ντραγκόνς Καταλάνς. Εκεί κατάφερε να φτάσει σε δύο ημιτελικούς, πρώτα με τη Λιντς Ρίνος το 2009 και έπειτα με τη Σεντ Χέλενς κατά τη διάρκεια της περιόδου 2014, ενώ έφτασε και στον τελικό του Τσάλεντζ Καπ το 2007, μπροστά σε πάνω από 84.000 θεατές με αντίπαλο τη Σεντ Χέλενς στο Γουέμπλεϊ.

Η δικαιόχρηση εδρεύει στο Σταντ Ζιλμπερ-Μπρουτούς, του οποίου η χωρητικότητα αναμενόταν να επεκταθεί σε 11.000 θέσεις. Ο σύλλογος στο παρελθόν έχει αγωνιστεί το 2009 στο Εστάδιο Ολίμπικο Λουίς Κομπάνις στη Βαρκελώνη, το 2011 στο Σταντ Υβ-ντυ-Μανουά στο Μονπελιέ, το 2012 στο Σταντ ντε λα Μοσσόν στο Μονπελιέ, το 2013 στο Σταντ Ερνέστ-Βαλόν στην Τουλούζη και το 2014 στο Σταντ Αιμέ-Ζιράλ στο Περπινιάν.

Iστορία
-------

### Η δημιουργία του συλλόγου (2000-2005)

#### Η συγχώνευση των δύο διάσημων συλλόγων

Τον Ιούλιο του 2000, ο Μπερνάρ Γκουάς, επιχειρηματίας και πρώην παίκτης του ράγκμπι λιγκ, συνέβαλλε σημαντικά στη δημιουργία της Ουνιόν Τρεζίστ Καταλάν, που δημιουργήθηκε από τη συγχώνευση της ΧΙΙΙ Καταλάν με την ΑΣ Σαιντ-Εστέβ ΧΙΙΙ. Ως επικεφαλής της διαχείρισης των συλλόγων, ο Μπερνάρ Γκουάς δεν είναι ένα μόνο μέτοχος ή πλούσιος επενδυτής, είναι παθιασμένος με το ράγκμπι λιγκ, ειδικά στη Ρουσιγιόν. Με την ένωση των δύο από τους μεγαλύτερους συλλόγους του γαλλικού πρωταθλήματος ράγκμπι λιγκ, ο πρώην πλέι μέικερ της ΧΙΙΙ Καταλάν και της ΑΣ Σαιντ-Εστέβ ΧΙΙΙ έχει δημιουργήσει το μεγαλύτερο σύλλογο στα Ανατολικά Πυρηναία. Η συγχώνευση αυτή επέτρεψε στην ομάδα να παρουσιάσει ένα παλμαρέ με 17 τίτλους Πρωταθλήματος Γαλλίας και 16 Κύπελλα Γαλλίας.

Ο σκοπός του Μπερνάρ Γκουάς ήταν να εντάξει την ομάδα στο κύριο επαγγελματικό πρωτάθλημα ράγκμπι λιγκ στην Ευρώπη: στη Σούπερ Λιγκ, που ιδρύθηκε το 1996.. Ήθελε να είναι η δεύτερη γαλλική ομάδα που θα μετείχε στο πρωτάθλημα, μετά την Παρί Σεν Ζερμέν η οποία πήρε μέρος στη διοργάνωση για δύο περιόδους μεταξύ 1996 και 1997.

Παραπομπές
----------

1. ↑  Lucien Pélofi, *L'irrésistible montée en puissance des Dragons Catalans*, ladepeche.fr
2. 1 2  Christian Goutorbe, *Dragons catalans. Bernard Guash, Monsieur Plus*, ladepeche.fr

Εξωτερικοί σύνδεσμοι
--------------------

* Επίσημος ιστότοπος


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Dragons Catalans  της Γαλλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
**Δακτυλίτιδα ή δάκτυλο λουκάνικο** (Dactylitis ή sausage digit) είναι η φλεγμονή ολόκληρου του δακτύλου (χεριού ή ποδιού), και μπορεί να είναι επώδυνη.

Ο όρος προέρχεται από την ελληνική λέξη "δάκτυλος". Στην ιατρική της έννοια, αναφέρεται στα δάκτυλα των χεριών και των ποδιών.

Σχετικές καταστάσεις
--------------------

Η δακτυλίτιδα μπορεί να εμφανιστεί στις οροαρνητικές αρθροπάθειες (seronegative arthropathies), όπως στην ψωριασική αρθρίτιδα και στην αγκυλοποιητική σπονδυλοαρθρίτιδα και στη δρεπανοκυτταρική νόσο ως αποτέλεσμα αγγειοαποφρακτικής κρίσης με οστικά έμφρακτα (bone infarcts) και σε λοιμώδεις καταστάσεις περιλαμβανομένων της φυματίωσης, της σύφιλης και της λέπρας. Στην αντιδραστική αρθρίτιδα, εμφανίζονται δάκτυλα λουκάνικου λόγω υμενίτιδας. Δακτυλίτιδα μπορεί επίσης να εμφανιστεί με σαρκοείδωση.

Στην δρεπανοκυτταρική νόσο εμφανίζεται για πρώτη φορά μεταξύ βρεφών ηλικίας 6-9 μηνών (καθώς η προστατευτική τους εμβρυική αιμοσφαιρίνη, HbF, αντικαθίσταται από την ενήλικη αιμοσφαιρίνη και εκδηλώνεται η ασθένεια) και είναι πολύ συχνά η ένδειξη εμφάνισης της διαταραχής.

Παραπομπές
----------

1. ↑  "dactylitis" στο *Ιατρικό Λεξικό Dorland's*
2. ↑  Robbins, Stanley Leonard; Kumar, Vinay; Abbas, Abdul K.; Cotran, Ramzi S.; Fausto, Nelson (2010). "Robbins and Cotran pathologic basis of disease". In Vinay Kumar, Abul K. Abbas, Nelson Fausto. Robbins Pathology Series (Elsevier). p. 205. (ISBN 978-1-4160-3121-5).
Το ***L'ÉQUIPE Magazine*** αποτελεί εβδομαδιαίο πρόσθετο της ημερήσιας γαλλικής εφημερίδας *L'Équipe*, το οποίο πωλείται με την εφημερίδα κάθε Σάββατο από το 1980. Γνωστό κι ως *L'ÉQUIPE Mag*, περιέχει, μεταξύ άλλων, και άρθρα των Ερίκ Μπιελντερμάν, Μπενουά Χαϊμερμάν, Ζαν-Κριστόφ Κολέν, Λοράν Κοαντίκ, Φρανσουάζ Ινιζάν και Στεφάν Λ'Ερμίτ : σημαντικά ρεπορτάζ, εικονογραφίες, αναλυτικά άρθρα-παρουσιάσεις και άρθρα πάνω σε ιστορικά γεγονότα παρουσιάζοντας μια κριτική ματιά, πιο απόμακρη, από τον χώρο του αθλητισμού.

Το *L'ÉQUIPE Magazine* κυκλοφορεί στο τέλος του έτους, από το 1989, ένα ειδικό τεύχος το οποίο λειτουργεί ως μια μορφή ανασκόπησης στα κορυφαία αθλητικά γεγονότα της χρονιάς που πέρασε.

Μια νέα εκδοχή του *L'ÉQUIPE Mag* κυκλοφόρησε τον Απρίλιο του 2009.
Ο **έλεγχος πρόσβασης** ή **έλεγχος προσπέλασης** (αγγλικά: access control) περιλαμβάνει τον ηλεκτρονικό έλεγχο ταυτότητας και έλεγχο εξουσιοδότησης του χρήστη. Με βάση τους παραπάνω ελέγχους κρίνεται η έγκριση ή η απόρριψη του αιτήματος πρόσβασης και ανάλογα παρέχεται η όχι η άδεια πρόσβασης σε σε κάποιον υπολογιστικό πόρο ή πληροφορία.

Τα συστήματα ελέγχου πρόσβασης παρέχουν υπηρεσίες εξουσιοδότησης, ταυτοποίησης και αυθεντικοποίησης, έγκρισης πρόσβασης και λογοδοσίας.

Δείτε επίσης
------------

* Εξουσιοδότηση
* Αυθεντικοποίηση
* Λίστα ελέγχου πρόσβασης

Πηγές
-----

* Κάτσικα, Σ. και άλλοι, «Κεφάλαιο 1», Ασφάλεια πληροφοριακών συστημάτων, (Εκδόσεις Νέων Τεχνολογιών, 2004), σσ. 21-26, ISDN: 960-8105-57-9
Χάρτης της διοικητικής διαίρεσης του Βυζαντίου (έτος 1045)
Το **Θέμα Βουλγαρίας** ήταν επαρχία της Βυζαντινής Αυτοκρατορίας που ιδρύθηκε από τον Αυτοκράτορα Βασίλειο Β΄ μετά τη Βυζαντινή κατάκτηση της Βουλγαρίας το 1018. 

Η πρωτεύουσά του ήταν τα Σκόπια και το διοικούσε Στρατηγός.

Ιστορία
-------

Αρχικά ο Βασίλειος εξέδωσε διάταγμα με το οποίο το φορολογικό σύστημα του υποταγμένου Βουλγαρικού Βασιλείου θα συνέχιζε να ισχύει στα προσαρτημένα Βουλγαρικά εδάφη. Το Βουλγαρικό πατριαρχείο υποβιβάστηκε σε αρχιεπισκοπή που ονομάστηκε Αρχιεπισκοπή της Οχρίδας και διατήρησε το αυτοκέφαλο καθεστώς του. Στρατεύματα στρατολογούνταν κυρίως από το Βουλγαρικό πληθυσμό. 

Όμως, δέκα χρόνια μόλις μετά το θάνατο του Βασίλειου, εισήχθη το Βυζαντινό σύστημα φορολόγησης. Οι Σλαβικές παραδόσεις, γράμματα και λειτουργία στα εδάφη της Αρχιεπισκοπής τέθηκαν υπό διωγμό. Η Βουλγαρική αριστοκρατία αργά αλλά σταθερά απομακρύνονταν από τις θέσεις που κατείχε. Πολλοί στάλθηκαν ως *αποστολές* σε μακρινές από τα Βαλκάνια περιοχές της Αυτοκρατορίας. 

Η κατάσταση αυτή προκάλεσε τη δυσαρέσκεια του τοπικού πληθυσμού, και ξέσπασαν εξεγέρσεις για την αποκατάσταση του Βουλγαρικού κράτους. Η πρώτη ξέσπασε στο Βελιγράδι το 1040. Αρχηγός της ήταν ο Γκεόργκι Βόιτεχ, ανιψιός του Τσάρου Σαμουήλ. Άλλη μία ξέσπασε υπό την ηγεσία του ίδιου στα Σκόπια το 1072. Στο τέλος του 11ου αιώνα οι Βυζαντινές κτήσεις στα Βαλκάνια έγιναν το θέατρο σκληρών εχθροπραξιών. Οι Νορμανδοί εισέβαλαν από το νότο, και οι Ιππότες της Πρώτης (1096-1097) και μετά της Δεύτερης Σταυροφορίας προέλασαν από τα δυτικά. Αυτές που προξενούσαν φόβο ήταν οι εκ νέου επιδρομές των Τουρκικών βαρβαρικών φυλών από τις στέπες, Ογούζων, Πετσενέγων και Κουμάνων. Στο τέλος του 12ου αιώνα, το Βυζάντιο τυπικά ήταν κυρίαρχο, αλλά σε πολλές Βαλκανικές περιοχές η Βυζαντινή εξουσία υπήρχε μόνο κατ’ όνομα. 

Το 1185, οι Νορμανδοί έφτασαν πάλι στο Δυρράχιο, προχώρησαν ανατολικά και λεηλάτησαν τη Θεσσαλονίκη. Το χάος στις αυτοκρατορικές επικράτειες ενθάρρυναν τους Βούλγαρους να επανακτήσουν το κράτος τους με την Εξέγερση των αδελφών Ασέν και Πέτρου και η Βουλγαρία ήταν πάλι ελεύθερη να διεκδικήσει την επικράτηση στα Βαλκάνια. 

Η αποδιοργάνωση του Βυζαντίου ολοκληρώθηκε το 1204 όταν η Τέταρτη Σταυροφορία άλωσε την Κωνσταντινούπολη. Οι Λατίνοι κατάργησαν τη Βυζαντινή Αυτοκρατορία και ίδρυσαν δικά τους φεουδαρχικά κράτη στα Νότια Βαλκάνια.

Παραπομπές
----------

1. ↑  Madgearu, Alexandru (13 Ιουνίου 2013). *Byzantine Military Organization on the Danube, 10th-12th Centuries*. BRILL. ISBN 978-90-04-25249-3.

  


|  |  |
| --- | --- |
| 

|  |
| --- |
| * Πύλη:Πόλεμος
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85017863

 |

 |
Συντεταγμένες: 62°05′20″N 06°44′08″W﻿ / ﻿62.08889°N 6.73556°W﻿ / 62.08889; -6.73556

Το **Τόφτιρ** (φεροϊκά: *Toftir*) είναι χωριό των Νήσων Φερόες και βρίσκεται στη νότια ακτή του νησιού Έστουροϊ. Τον Ιανουάριο του 2023 ο πληθυσμός του ήταν 974 κάτοικοι. 

Αποτελεί μέρος μιας αλυσίδας χωριών που εκτείνονται σε απόσταση 10 χιλιομέτρων στην ανατολική πλευρά του φιόρδ Skálafjørður. Ο υψηλότερος λόφος στο Τόφτιρ, ονομάζεται Húkslond, και έχει ύψος 129 μέτρα. Ο δήμος Νες είναι η μόνη περιοχή στις Φερόες που δεν έχει βουνά πάνω από 200 μέτρα. Η λίμνη Τόφτιρ ήταν η πρώτη περιοχή στα Νησιά Φερόες που έγινε φυσικό καταφύγιο τη δεκαετία του 1980 και το 2006 ο δήμος Νες, σε συνεργασία με τον γειτονικό δήμο Ρούναβικ, εντάχθηκε σε ένα δίκτυο τοπικών αρχών στις σκανδιναβικές χώρες που εργάζονται για να σταματήσουν την απώλεια της βιοποικιλότητας στις τοπικές τους περιοχές.

Παραπομπές
----------

1. 1 2  Επίσημη εκτίμηση
2. ↑  Local contributions to meet the 2010 target to halt the loss of biodiversity[*νεκρός σύνδεσμος*]

Εξωτερικοί σύνδεσμοι
--------------------

* Πολυμέσα σχετικά με το θέμα  Toftir στο Wikimedia Commons
* Τόφτιρ (Αγγλικά)
Ο **όμιλος Pyramis** είναι ελληνική πολυεθνική εταιρεία προϊόντων κουζίνας, με έδρα τη Θεσσαλονίκη.

Ιστορία
-------

Το 1959 ο Αλέξανδρος Μπακατσέλος, πρόεδρος της Pyramis, άνοιξε ένα μικρό εργαστήριο με εξειδίκευση στα έπιπλα με μεταλλικό σκελετό. Το 1968 ίδρυσε την Pyramis A.E. και άρχισε να κατασκευάζει νεροχύτες από ανοξείδωτο χάλυβα για την εγχώρια αγορά..

Το 1969 εταιρεία μετακόμισε στη σημερινή της θέση, έναν χώρο 286 στρεμμάτων, λίγο έξω από τη Θεσσαλονίκη. Το 1972 προστέθηκε μια άλλη μονάδα παραγωγής για την ανάπτυξη μαγειρικών σκευών από ανοξείδωτο χάλυβα. Μέχρι τότε, η Pyramis ήταν ήδη ηγέτης στην αγορά σκευών από ανοξείδωτο ατσάλι στην Ελλάδα. Τη δεκαετία 1979-1989 επικεντρώθηκε κυρίως στις εξαγωγές στη δυτικοευρωπαϊκή αγορά, προκαλώντας με εκθετική ανάπτυξη. Το 1989 η εταιρεία εγκατέστησε μια νέα γραμμή παραγωγής για νεροχύτες μονομπλόκ. 

Από το 1999 που ιδρύθηκε η πρώτη θυγατρική της στην Πολωνία, σήμερα το 70% του ετήσιου κύκλου εργασιών της εταιρείας επιτυγχάνεται από εξαγωγές. Η Pyramis διαθέτει πλέον δίκτυο εξαγωγικών πωλήσεων σε περισσότερες από 50 χώρες παγκοσμίως και οκτώ εμπορικές θυγατρικές στην Ευρώπη και τη Μέση Ανατολή.

Παραπομπές
----------

1. ↑
Συντεταγμένες: 39°01′01″N 22°42′35″E﻿ / ﻿39.0169°N 22.7097°E﻿ / 39.0169; 22.7097

Όθρυς is located in GreeceΌθρυςΌθρυςΗ θέση του όρους Όθρυς στον χάρτη
Το **όρος Όθρυς** (επίσης και παλιότερα **Όρθρυς**) βρίσκεται στη νοτιοδυτική πλευρά του Νομού Μαγνησίας και στη βορειοανατολική πλευρά του Νομού Φθιώτιδας και οριοθετεί τη Θεσσαλία και τη βόρεια Στερεά Ελλάδα. Η ψηλότερη κορυφή είναι το Γκιούζι με υψόμετρο 1.726μ, ενώ οι χαράδρες συχνά ξεπερνούν τα 1.300μ. Η ανατολική πλευρά του βουνού βλέπει τον Παγασητικό κόλπο, ενώ η νότια τον Μαλιακό κόλπο.

Έχει δάση βελανιδιάς, δρυός και ελάτης κυρίως κεφαλληνιακής αλλά και υβριδογενούς. Ένα από τα προβλήματα της περιοχής είναι η υπερβόσκηση καθώς και παλιότερα η υλοτομία της ελάτης που τα τελευταία χρόνια έχει περιοριστεί.

Αποτελεί καταφύγιο θηραμάτων και παρατηρείται πυκνή βλάστηση: το πλούσιο φυσικό περιβάλλον έχει αναδείξει το βουνό τα τελευταία χρόνια ως προορισμό οικοτουρισμού.

Ένα από τα χωριά που βρίσκονται στους πρόποδες του όρους είναι η Παλαιοκερασιά, Κοκκωτοί στη Μαγνήσια (550μ), Μύλοι Πελασγίας στη Φθιώτιδα, Πελασγία, Άγιος Ιωάννης στη Μαγνησία (760μ),καθώς και η Βρύναινα στη Μαγνησία (650μ), ενώ κοντά στο δεύτερο βρίσκονται τα μοναστήρια Κάτω και Άνω Παναγίας ￼￼.Επίσης στους Μύλους βρίσκεται και η Μονή Αγίου Γεωργίου.

Στην ελληνική μυθολογία, το όρος Όθρυς είναι το βουνό των Τιτάνων, στο οποίο είχαν οχυρωθεί κατά τη σύγκρουσή τους με τους θεούς του Ολύμπου. Από εκεί πετούσαν γιγάντιους βράχους προς τον Όλυμπο.

Την 5η Φεβρουαρίου 1991 έπεσε στην Όθρυ, στην κορυφή Τσατάλι, μεταγωγικό αεροσκάφος C-130 της Πολεμικής Αεροπορίας με αποτέλεσμα να σκοτωθούν οι επιβαίνοντες αξιωματικοί, υπαξιωματικοί και σμηνίτες, συνολικά 63 άτομα.

Στην Όθρυ βρίσκεται δίδυμη σιδηροδρομική σήραγγα μήκους 6,5 χλμ η οποία θα αποτελέσει τμήμα του σιδηροδρομικού άξονα Αθήνας-Θεσσαλονίκης, αλλά και αντίστοιχη δίδυμη οδική σήραγγα, τμήμα του Αυτοκινητοδρόμου 3.

Παραπομπές
----------

1. ↑  *GEOnet Names Server*. 11  Ιουνίου 2018. -825085.
2. ↑  «Δήμος Αλμυρού». Αρχειοθετήθηκε από το πρωτότυπο στις 3 Μαρτίου 2017. Ανακτήθηκε στις 21 Απριλίου 2017.
3. ↑  Google books
4. ↑  «Όθρυς». Δήμος Αλμυρού. Αρχειοθετήθηκε από το πρωτότυπο στις 14 Νοεμβρίου 2017. Ανακτήθηκε στις 22 Απριλίου 2014.
5. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 12 Αυγούστου 2007. Ανακτήθηκε στις 19 Απριλίου 2009.
6. ↑  ΠΟΛΥΝΕΚΡΑ ΔΥΣΤΥΧΗΜΑΤΑ - Πώς εξελίχθηκαν οι διώξεις των υπευθύνων για τα μεγαλύτερα δυστυχήματα των τελευταίων 40 ετών, Το Βήμα, 19/06/2005
7. ↑  «ΕΡΓΟΣΕ: Τον Δεκέμβριο του 2014 η ολοκλήρωση της σήραγγας της Όθρυος». *Το Βήμα*. 30 Ιουλίου 2013. .

Εξωτερικοί σύνδεσμοι
--------------------

* Πληροφορίες και φωτογραφίες από το βουνό Όθρυς
* Δήμος Αλμυρού - Όθρυς Αρχειοθετήθηκε 2017-11-14 στο Wayback Machine.
Ο **Αλέκος Κατσιαούνης** (γεννημένος στις 22 Ιουνίου 1962 στη Θεσσαλονίκη) είναι Έλληνας παλαίμαχος ποδοσφαιριστής. Αν και κατά τη διάρκεια της ποδοσφαιρικής του καριέρας αγωνίστηκε σε διάφορες ομάδες, θεωρείται έναν από τους πιο σημαντικούς τερματοφύλακες στην ιστορία του Άρη Θεσσαλονίκης.

Ποδοσφαιρική καριέρα
--------------------

Ο Κατσιαούνης, γέννημα-θρέμμα Χαριλιώτης, ξεκίνησε να παίζει από πολύ νεαρή ηλικία στα τμήματα υποδομών του Άρη Θεσσαλονίκης. 
Τη σεζόν 1981-82 αγωνίστηκε ως δανεικός στον  Αλμωπό Αριδαίας και τη σεζόν 1983-84 (πάλι ως δανεικός) στην Ξάνθη για το πρωτάθλημα της Β’ Εθνικής.

Από το 1984 επέστρεψε στον Άρη και αγωνίστηκε για 10 σεζόν, έχοντας 179 συνολικά συμμετοχές σε όλες τις διοργανώσεις (146 συμμετοχές στο Πρωτάθλημα και 32 στο Κύπελλο Ελλάδας και 1 για τον θεσμό του Ελληνικού Λιγκ Καπ). Πραγματοποίησε το ντεμπούτο του με την κίτρινη φανέλα στις 21 Οκτωβρίου 1984, στον εκτός έδρας αγώνα της ομάδας του με τον Πανιώνιο (1-1). 

Το 1994 έμεινε ελεύθερος από τον Άρη και μεταπήδησε στην  Παναχαϊκή όπου κατέγραψε 8 συμμετοχές. Υπερασπίστηκε την εστία της Παναχαϊκής μέχρι το Γενάρη του 1995, όταν και μεταγράφηκε στα Τρίκαλα που αγωνιζόταν τότε στην Γ’ Εθνική.

Παρέμεινε 4 1/2 χρόνια στα Τρίκαλα όπου εκεί έκανε μια δεύτερη μεγάλη καριέρα καθώς ως ο βασικός τερματοφύλακας της ομάδας συνέβαλλε καθοριστικά στις ανόδους απο την Γ’ στην Β’ και από την Β’ στην Α’ Εθνική.  Με την φανέλα των Τρικάλων πραγματοποίησε 122 συμμετοχές και πέτυχε και 2 γκολ (με πέναλτι).  Έκλεισε την καριέρα του το 2000 σε ηλικία 38 ετών.

Μετά το τέλος της καριέρας του εντός των αγωνιστικών χώρων, ανέλαβε (δύο φορές μάλιστα) το πόστο του προπονητή τερματοφυλάκων στην ομάδα του Π.Ο. Μουδανιών.

Με δεδομένη την αγάπη του για τον Άρη, ο Κατσιαούνης διετέλεσε μέλος της Διοικούσας Επιτροπής της ΠΑΕ ΑΡΗΣ το καλοκαίρι του 2012, μαζί με τον άλλο πρώην παίκτη των "κιτρίνων", τον Σταύρο Λαμπριάκο.

Εθνικές ομάδες
--------------

Ο Κατσιαούνης διετέλεσε μέλος της Εθνικής Ελπίδων στο Ευρωπαϊκό Πρωτάθλημα Ελπίδων του 1988, όπου ηττήθηκε στον τελικό απέναντι στη Γαλλία του Ερίκ Καντονά, καταλαμβάνοντας τη δεύτερη θέση. Επίσης, υπήρξε διεθνής με την ελληνική ολυμπιακή ομάδα μια φορά όταν ο προπονητής Ανδρέας Σταματιάδης του έδωσε γάντια βασικού στις 14 Οκτωβρίου 1986.

Παραπομπές
----------

1. ↑  Πανιώνιος-Άρης 1-1
2. ↑  Όταν ο Κατσιαούνης ήρθε στον ΑΟΤ!
3. ↑  Όπως παλιά το 99… Σπάνια βίντεο από την χρονιά της ανόδου του ΑΟ Τρίκαλα στην Α΄Εθνική
4. ↑  Τιμούν Κατσιαούνη οι παλαίμαχοι
5. ↑  Ανέλαβε προπονητής τερματοφυλάκων στον ΠΟ Μουδανίων ο Αλέκος Κατσιαούνης
6. ↑  Το "αντίο" των Λαμπριάκου, Κατσιαούνη και Στεφανίδη

Πηγές
-----

* Προφίλ Α.Κατσιαούνη στο transfermarkt.com
Ο **Φραγκίσκος Γκριμάλντι** (γαλλικά: *François Grimaldi*) ήταν Γενοβέζος άρχοντας της παράταξης των Γουέλφων, ο οποίος κατέλαβε το Βράχο του Μονακό το βράδυ της 8ης Ιανουαρίου του 1297. Ήταν γιος του Γουλιέλμου Γκριμάλντι και της συζύγου του Ιακωβίνας, μιας Γενοβέζας αριστοκράτισας.

Ντυμένος ως Φραγκισκανός μοναχός, ο Φραγκίσκος Γκριμάλντι έγινε δεκτός στις πύλες του κάστρου του Μονακό. Μαζί με τον ξάδελφό του Ρενιέ, Λόρδο του Καν, και μια ομάδα ανδρών, κατάφερε να καταλάβει το κάστρο. Το γεγονός αποτυπώνεται στο εθνόσημο του Μονακό, όπου παριστάνονται δύο μοναχοί οι οποίοι φέρουν ένα ξίφος. Ο Φραγκίσκος διατήρησε τον έλεγχο του φρουρίου για τέσσερα χρόνια, πριν να εκδιωχθεί από τους Γενοβέζους. Έτσι, απέτυχε να καθιερώσει την δυναστεία των Γκριμάλντι στο Μονακό, αν και ήταν ο πρώτος που το επιχείρησε.

Ο Φραγκίσκος παντρεύτηκε το 1295 την Αυρηλία ντελ Καρέτο, με την οποία όμως δεν απέκτησε απογόνους. Οι απόγονοι του ξαδέλφου του, Ρενιέ, διατηρούν την κυριαρχία στο Μονακό μέχρι σήμερα.

Παραπομπές
----------

1. ↑
2. ↑
3. ↑
4. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 11 Νοεμβρίου 2021. Ανακτήθηκε στις 11 Νοεμβρίου 2021.
5. ↑
6. ↑
7. ↑
Το **Odoo** (πρώην OpenERP, πρώην Tiny ERP) είναι ένα ERP/CRM σύστημα ανοικτού κώδικα το οποίο ξεφεύγει όμως από την κλασική προσέγγιση αντίστοιχων συστημάτων καθώς ενοποιεί και στοιχεία εταιρικής πληροφόρησης που δεν είναι διαθέσιμα στα παραδοσιακά συστήματα ERP/CRM.

Επιχειρηματικό μοντέλο
----------------------

Το Odoo ακολουθεί ένα ανοικτό επιχειρηματικό μοντέλο. Η ανάπτυξη του γίνεται μέσω του Launchpad Github, χρησιμοποιώντας, πλέον, το σύστημα παρακολούθησης εκδόσεων Git. Η κοινότητα του Odoo οργανώνεται στην ιστοσελίδα OpenObject, όπου μπορείτε να βρείτε το φόρουμ, το IRC και όλες τις διαθέσιμες ενότητες για Odoo. Την τεκμηρίωση διαχειρίζεται επίσης το Launchpad, αλλά από το 2009 έχει συσταθεί ένας δικτυακός τόπος αφιερωμένος σε όλα τα βιβλία του Odoo.

Αρχιτεκτονική
-------------

Το Odoo στηρίζεται στην αρχιτεκτονική τριών επιπέδων:

* Βάση Δεδομένων
* Εξυπηρετητής και
* Πελάτης

### Βάση Δεδομένων

Ως βάση δεδομένων χρησιμοποιεί την PostgreSQL.

### Εξυπηρετητής

Ο εξυπηρετητής είναι γραμμένος σε Python. Είναι οργανωμένος σε αρθρώματα (modules). Ένα άρθρωμα είναι ένας φάκελος με προκαθορισμένη δομή που περιέχει κώδικα Python και XML αρχεία. Ένα άρθρωμα ορίζει τη δομή δεδομένων, τις φόρμες, τις αναφορές, τα μενού, τις διαδικασίες, τις ροές εργασίας κλπ.

### Πελάτης

Ο πελάτης είναι "thin", δηλαδή δεν περιλαμβάνει καμία επιχειρηματική λογική. Προσθήκη νέων αντικειμένων, όπως τα μενού ή τις φόρμες, προσφέρει σε κάθε πελάτη ο εξυπηρετητής.

Ο πελάτης είναι Διαδικτυακή εφαρμογή και βασίζεται στην γλώσσα javascript, χρησιμοποιώντας εργαλεία όπως τα bootstrap, JQuery, mako.

Προσαρμογή στα ελληνικά δεδομένα
--------------------------------

Το Odoo είχε τη δική του κοινότητα για την ελληνική έκδοση ωστόσο μάλλον δεν υφίσταται πλέον. Είχε προσαρμοστεί σε μεγάλο βαθμό και ήδη έχει δημιουργηθεί ελληνικό Live CD που μπορεί να δοκιμαστεί χωρίς να γίνει καμία εγκατάσταση.

Περιλαμβάνει λογαριασμούς Αναλυτικής και Γενικής Λογιστικής.

Το Ελληνικό Γενικό Λογιστικό Σχέδιο έχει ήδη ενσωματωθεί.

Πάνω στο OpenERP έχει στηθεί και το Hospital (λογισμικό ανοικτού κώδικα οργάνωσης Ηλεκτρονικού Ιατρικού Φακέλου (EMR) και οργάνωσης Νοσοκομείου)

Παραπομπές
----------

1. ↑  «Meet Odoo 16 · Odoo». 12 Οκτώβριος 2022.
2. ↑  «Customer Relationship Management» (στα Αγγλικά). 22 Ιουλίου 2010. Αρχειοθετήθηκε από το πρωτότυπο στις 22 Ιουλίου 2010. Ανακτήθηκε στις 5 Οκτωβρίου 2019. CS1 maint: Unfit url (link)
3. ↑  Χρήση του Bazaar Αρχειοθετήθηκε 2010-05-20 στο Wayback Machine.(*Αγλικά*)
4. ↑  «GitHub-Transition».
5. ↑  «Odoo Git source code».
6. ↑   (*Αγλικά*)
7. ↑  Αρχιτεκτονική του OpenERP Αρχειοθετήθηκε 2010-03-28 στο Wayback Machine. (*Αγλικά*)
8. ↑  «Ελληνική κοινότητα του OpenERP». Αρχειοθετήθηκε από το πρωτότυπο στις 26 Αυγούστου 2009. Ανακτήθηκε στις 24 Μαΐου 2010.
9. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 7 Δεκεμβρίου 2009. Ανακτήθηκε στις 18 Ιανουαρίου 2021.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Odoo** |
Ο **Κυπριακός κινηματογράφος** παραπέμπει στις ταινίες που παράγονται στην Κύπρο και στην κυπριακή κινηματογραφική βιομηχανία. Στην Κύπρο, η πρώτη ταινία γυρίστηκε πολύ αργότερα σε σχέση με άλλες χώρες.

Στα τέλη της δεκαετίας του 1960 και τις αρχές της δεκαετίας του 1970, ο Γεώργιος Φίλης παρήγαγε διάφορες ταινίες, όπως οι *Γρηγόρης Αυξεντίου*, *Έτσι Προδόθηκε η Κύπρος*, και *Το Μέγα Έγγραφο*. Το 1994, η Κυπριακή κινηματογραφική παραγωγή ενισχύθηκε με την ίδρυση της Συμβουλευτικής Επιτροπής Κινηματογράφου. Το 2000, ο εθνικός προϋπολογισμός όριζε ΛΚ£500.000 (περίπου €850.000) για τη χρηματοδότηση ταινιών και τη κινηματογράφηση. Εκτός από τις κρατικές επιχορηγήσεις, οι Κυπριακές συμπαραγωγές είναι επιλέξιμες για χρηματοδότηση από το ταμείο Eurimages του Συμβουλίου της Ευρώπης, το οποίο χρηματοδοτεί ευρωπαϊκές κινηματογραφικές συμπαραγωγές. Μέχρι σήμερα, το Eurimages έχει χρηματοδοτήσει τέσσερις κυπριακές ταινίες. Αυτές είναι: *Η Σφαγή του Κόκορα* (1996), ακολουθούμενη από την *Ελλάδος* (ακυκλοφόρητη), *Το Τάμα* (1999), και *Ο Δρόμος για την Ιθάκη* (2000).

Το 2009, ο Έλληνας σκηνοθέτης Βασίλης Μαζωμένος γύρισε τη δραματική ταινία *Ενοχή* στην Κύπρο. Η ταινία κέρδισε διεθνείς διακρίσεις. Επίσης, ήταν η ταινία έναρξης στο Πανόραμα Ευρωπαϊκού Κινηματογράφου στην Αθήνα. Το 2010, η ταινία ήταν υποψήφια για το βραβείο καλύτερης ταινίας από την Ελληνική Ακαδημία Κινηματογράφου.

Στην Κύπρο έχουν γυριστεί λίγες διεθνείς παραγωγές. Αυτές περιλαμβάνουν τις εξής: *Θυμίαμα για τους Καταραμένους* (1970), <i id="mwIQ">Η Αγαπημένη</i> (1970), και *Φάντασμα στον Ήλιο του Μεσημεριού* (1973). Μέρη της ταινίας του Τζον Γουέιν *Η Μεγαλύτερη Μέρα* (1962) γυρίστηκαν στην Κύπρο.

Ο γνωστότερος Κύπριος σκηνοθέτης είναι ο Μιχάλης Κακογιάννης.

Παραπομπές
----------

1. ↑  "Film Birth – History of Cinema – Cyprus Αρχειοθετήθηκε 2015-09-24 στο Wayback Machine.".
2. ↑  Roger Lewis, *The Life and Death of Peter Sellers* (London: Arrow, 1995) p.130
Η λατινική φράση ***de facto*** (*ντε φάκτο*, εκ των *de* = «από» και *factum* (ονομ.) /*facto* (αφαιρ.) = «γεγονός, πράξη») σημαίνει «εκ των γεγονότων» ή «εκ των πραγμάτων». Στην νομοθεσία, συχνά σημαίνει «αυτό που εφαρμόζεται πρακτικά αλλά που δεν επιβάλλεται από τον νόμο», ή «μια πράξη ή μια πραγματικότητα όχι επίσημα κατοχυρωμένη». Χρησιμοποιείται συχνά σε αντίθεση με το *ντε γιούρε* (= *de jure*, το οποίο σημαίνει «κατά τον νόμο») όταν γίνεται αναφορά σε θέματα νόμου, κυβέρνησης, ή σε τεχνικά θέματα (όπως τα πρότυπα ντε φάκτο) τα οποία αποτελούν κοινή εμπειρία όπως αυτή δημιουργήθηκε ή αναπτύχθηκε χωρίς νομοθεσία ή ακόμη και ενάντια σε αυτήν. Όταν χρησιμοποιείται σε νομικό περιεχόμενο, το ντε γιούρε επισημαίνει αυτό που λέει ο νόμος, ενώ το ντε φάκτο επισημαίνει εκείνο που συμβαίνει στην πράξη.

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **ντε φάκτο**  |
Ο **Ιωάννης Β΄**, γερμ.: Johan II von Ostfriesland (29 Σεπτεμβρίου 1538, Άουριχ - 29 Σεπτεμβρίου 1591, κάστρο Στίκχχαουζεν) από τον Οίκο των Σίρκσενα ήταν συν-επίτροπος από το 1561 μέχρι το τέλος του το 1591 της κομητείας της Ανατολικής Φρισίας. Κυβέρνησε από κοινού με τον πρωτότοκο αδελφό του Έντσαρντ Β΄.

Βιογραφία
---------

Ήταν ο δευτερότοκος γιος του Έννο Β΄ κόμη της Ανατολικής Φρισίας και της Άννας, κόρης του Ιωάννη Ε΄ κόμη του Όλντενμπουργκ.

Το 1558 καταργήθηκε η διαδοχή στον πρωτότοκο από τη μητέρα του Ιωάννη Β΄, την Άννα, πιθανότατα για να αναχαιτίσει την επιρροή του Οίκου των Βάσα στην κομητεία, που βασίστηκε στον γάμο του πρωτότοκου γιου της Έντσαρντ Β΄ με την Αικατερίνη των Βάσα, κόρη του Γουσταύου Α΄ της Σουηδίας. Αυτό σήμαινε ότι η Άννα κατάργησε το δικαίωμα του Έντσαρντ Β΄ να είναι ο μοναδικός κυβερνήτης του νομού. Τούτο οδήγησε στην εκ των πραγμάτων διαίρεση της Ανατολικής Φρισίας, επειδή ο Ιωάννης Β΄, όπως και η μητέρα του, ήταν Καλβινιστής, ενώ ο Έντζαρντ Β΄ ήταν Λουθηρανός.

Το 1559 ο αδελφός του Έντσαρντ Β΄ πήρε τον Ιωάννη Β΄ στο γάμο του στη Στοκχόλμη, όπου ο Ιωάννης Β΄ είχε μία σχέση με την Καικιλία των Βάσα, κόρη του βασιλιά Γουσταύου Α΄ (και κουνιάδα τού Έντσαρτ Β΄). Ο Ιωάννης Β΄ πιάστηκε και θα καταδικαζόταν σε θάνατο, εάν δεν μεσολαβούσε η Ελισάβετ Α΄ της Αγγλίας. Ο Ιωάννης Β΄ δεν νυμφεύτηκε ποτέ μετά από αυτό.

Μετά το τέλος του τριτότοκου αδελφού τους Χριστοφόρου το 1566, ο αγώνας εξουσίας μεταξύ Ιωάννη Β΄ και Έντσαρντ Β΄ επιδεινώθηκε. Ο Ιωάννης Β΄ μπλόκαρε την άσκηση της διακυβέρνησης του Έντσαρντ Β΄ και ενίσχυσε τους ευγενείς και τους πολίτες του Έμντεν (και οι δύο παλαιοί εχθροί των Σίρκσενα). Τελικά, αυτή η αντιπαράθεση παρείχε τα θεμέλια για τη συνύπαρξη διαφορετικών Χριστιανικών ομολογιών στην Ανατολική Φρισία: δεδομένου ότι κανένας από αυτούς δεν μπορούσε να επικρατήσει έναντι του άλλου, ο Λουθηρανός Έντσαρντ Β΄ απέτυχε να καθιερώσει τη Λουθηρανική εκκλησία ως τη μόνη επιτρεπόμενη ομολογία στην κομητεία.

Όταν ο Ιωάννης Β΄ απεβίωσε το 1591, ο Έντσαρντ Β΄ έγινε τελικά ο μοναδικός κυβερνήτης της κομητείας της Ανατολικής Φρισίας, αλλά η εξουσία του είχε πληγεί σοβαρά από τη συνεχιζόμενη σύγκρουση. Αυτός ήταν ένας ουσιαστικός παράγοντας, ο οποίος τελικά συνέβαλε στη λεγόμενη *Εξέγερση του Έμντεν*.

Βιβλιογραφία
------------

* Martin Tielke (εκδ. ): *Biographisches Lexikon für Ostfriesland*. Ostfriesische Landschaft, Aurich 1993,(ISBN 3-925365-75-3) .

Αναφορές σε πηγές
-----------------

1. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. 104209666. Ανακτήθηκε στις 13  Αυγούστου 2015.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 162925785
* ISNI: 0000 0000 0657 4882
* GND: 104209666

 |

 |
O **Ματτίας (Ματθαίος)**, ιταλ. *Mattias*, (9 Μαΐου 1613 - 11 Οκτωβρίου 1667) από τον Οίκο των Μεδίκων, ήταν κυβερνήτης της Σιένα (1629-36, 41-43, 44-67).

Βιογραφία
---------

Ήταν ο τρίτος γιος του Κόζιμο Β΄ μεγάλου δούκα της Τοσκάνης και της Μαρίας-Μαγδαληνής των Αψβούργων, κόρης του Καρόλου Β΄ αρχιδούκα της Έσω Αυστρίας.

Όπως και ο δευτερότοκος Τζανκάρλο, ο Ματτίας ξεκίνησε για εκκλησιαστική σταδιοδρομία, αλλά διαπίστωσε ότι προτιμούσε τη στρατιωτική στα 16 έτη του. Το 1621 απεβίωσε ο πατέρας τους και τον διαδέχθηκε ο πρωτότοκος Φερδινάνδος Β΄. Το 1629 απεβίωσε η θεία του Αικατερίνη των Μεδίκων, η κυβερνήτης της Σιένα και τη διαδέχθηκε. Εγκαταστάθηκε στην πόλη και περνούσε πολύ χρόνο. Έγινε πολύ δημοφιλής εκεί.

Κατά τον Τριακονταετή Πόλεμο πήρε το 1631 το μέρος των Αυστριακών και έλαβε μέρος στη μάχη του Λύτσεν. Εκεί γνώρισε τον πολιτικό Οττάβιο Πικκολομίνι από τη Σιένα. Ο Ματτίας επέστρεψε στην Τοσκάνη το 1641 και ανέλαβε πάλι κυβερνήτης της Σιένα, αλλά δεν έμεινε πολύ εκεί λόγω των Πολέμων του Κάστρο. Ο θείος του Φερδινάνδος Β΄ των Αψβούργων-Αυστρίας του ανέθεσε την ύπατη στρατιωτική εξουσία, έτσι διοίκησε την Ένωση της Βενετίας, της Τοσκάνης, της Πάρμας και της Μόντενα εναντίον του πάπα Ουρβανού Η΄ Μπαρμπερίνι, αφήνοντας τη διακυβέρνηση της Σιένα στο νεότερο αδελφό του Λεοπόλδο. 

Ήταν λάτρης των Τεχνών και ήταν προστάτης του ζωγράφου Γιούστους Σούστερμανς, του Βολτερράνο Βολτέρρα και άλλων επιφανών καλλιτεχνών. Όταν ήταν στη Γερμανία, απέκτησε επιστημονικά όργανα όπως ηλιακά ωρολόγια, αστρολάβους και πυξίδες, που όλα τα κατέθεσε αργότερα στο Ουφίτσι. Μετέπειτα υπέφερε από ποδάγρα (ουρική αρθρίτιδα) και ξανασκέφτηκε να αναλάβει την εκκλησιαστική σταδιοδρομία, αλλά ασθένησε και απεβίωσε το 1667 στα 54 έτη του. Τάφηκε στο παρεκκλήσιο των Μεδίκων στο ναό του Σαν Λορέντσο στη Φλωρεντία. Δεν είχε νυμφευτεί.

Παραπομπές-Υποσημειώσεις
------------------------

1. 1 2 3  Young, *The Medici: Volume II*, p 433.
2. ↑  Young, *The Medici: Volume II*, p 403.
3. ↑  Young, *The Medici: Volume II*, p 455.
4. ↑  Young, *The Medici: Volume II*, p 531.

Βιβλιογραφία
------------

* Young, G.F.: *The Medici: Volume II*, John Murray, London, 1920

Εξωτερικοί σύνδεσμοι
--------------------

* Πολυμέσα σχετικά με το θέμα  Mattias de' Medici στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 35375368
* LCCN: no2013112762
* ISNI: 0000 0000 1374 9935
* GND: 123882508
* SUDOC: 134393694
* BNE: XX1586199

 |

 |
Η **Η Μέλισσα Κίκιζας ΑΕΒΕ Τροφίμων** είναι ελληνική εταιρεία ζυμαρικών.

Η Μέλισσα Κίκιζας ΑΕΒΕ Τροφίμων είναι ελληνική , ανώνυμη εταιρία τροφίμων που ιδρύθηκε στην Αθήνα το 1947 από τον **Αλέξανδρο Κίκιζα.**

Είναι ευρύτερα γνωστή για τα ζυμαρικά Μέλισσα που κατέχουν ηγετική θέση στην ελληνική αγορά. Παράγει όλα τα είδη ζυμαρικών όπως Μακαρόνια και Πάστες από σιμιγδάλι, Ταλιατέλλες, Κανελλόνια, Παιδικά ζυμαρικά, Ζυμαρικά με λαχανικά, Ζυμαρικά Ολικής Άλεσης, Ζυμαρικά High Protein, Ζυμαρικά χωρίς Γλουτένη, τη σειρά «Χρυσή Επιλογή από την καρδιά του σιταριού», τη σειρά παραδοσιακών ζυμαρικών «Βλάχα» κ.α.  Η εταιρία έχει εισέλθει και στον τομέα του ελαιολάδου με την εξαγορά της ελαιουργικής Terra Creta. 

Σημαντική είναι η εξαγωγική δραστηριότητα τόσο σε προϊόντα ζυμαρικών όσο και ελαιολάδου σε πολλές χώρες σε όλο τον κόσμο.

Η Μέλισσα Κίκιζας διατηρεί εγκαταστάσεις και εργοστάσια στην Αθήνα, τη Λάρισα και τα Χανιά.

Το 2023 πραγματοποίησε κύκλο εργασιών 132 εκατ. Ευρώ και απασχολεί συνολικά προσωπικό 300 ατόμων.

|  |  |
| --- | --- |
| 

|  |
| --- |
| * Πύλη:Οικονομία
* Πύλη:Ελλάδα
 |

 |
Η **Ελενίτα Βάργκας** (Helenita Vargas, πλήρες όνομα: Sofia Helena Vargas Marulanda) γεννήθηκε στην πόλη Πουέρτο Τεχάδα (Puerto Tejada) της Κολομβίας στις 3 Μαρτίου του 1934 και πέθανε στο Κάλι την 7η Φεβρουαρίου 2011. Θεωρείται μία από τις σημαντικότερες κολομβιανές τραγουδίστριες και πρότυπο χάρη στο φιλελεύθερο πνεύμα και την τόλμη να κυνηγήσει το όνειρό της παλεύοντας κόντρα στο κατεστημένο, σε μια εποχή που η γυναικεία ανεξαρτησία ήταν απλώς ένα όνειρο.

Ήταν το τέταρτο παιδί της οικογένειας Βάργκας και φοίτησε σε οικοτροφείο θηλέων. Έδειξε από πολύ μικρή ηλικία το καλλιτεχνικό της δαιμόνιο αφού πριν καλά καλά μάθει να διαβάζει, είχε ξεκινήσει να μαθαίνει τραγούδια. Έχοντας χάσει χρονιές αλλά και με την είδηση του θανάτου του αδελφού της Αλμπέρτο, η Χελένα εγκατέλειψε το σχολείο χωρίς να ολοκληρώσει ποτέ τη φοίτησή της.

Πέθανε στις 7 Φεβρουαρίου 2011 στο Κάλι της Κολομβίας.

Η σειρά Φωνή Ελευθερίας, Ελενίτα Βάργκας (ισπανικά: La ronca de oro) είναι αφιερωμένη στη ζωή της.

Παραπομπές
----------

1. ↑  www.semana.com/enfoque/articulo/helenita-vargas-1934-2011/235481-3.
2. ↑  Αναστασίου, Βασιλική (21 Δεκεμβρίου 2018). «Helenita Vargas - Η ζωή της ronca de oro». *Mikrofwno.gr*. Ανακτήθηκε στις 7 Απριλίου 2020.

Εξωτερικοί σύνδεσμοι
--------------------

* Πολυμέσα σχετικά με το θέμα  Helenita Vargas στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* MusicBrainz: 06f095e5-f713-4358-8eeb-3c0ca8be4e60

 |

 |
Συντεταγμένες: 50°16′59″N 23°34′34″E﻿ / ﻿50.28306°N 23.57611°E﻿ / 50.28306; 23.57611

Το **Χρεμπένε** (πολωνικά: *Hrebenne*‎‎, ουκρανικά: *Гребенне*‎‎) είναι χωριό του Πόβιατ Τομάσουφ, στο Βοεβοδάτο Λούμπλιν της ανατολικής Πολωνίας. Βρίσκεται στα σύνορα με την Ουκρανία, με οδικό και σιδηροδρομικό συνοριακό πέρασμα σε κοντινή απόσταση.

Κατά τα έτη 1975–1998, το χωριό ήταν διοικητικά τμήμα του Βοεβοδάτου Ζάμοστς.

Ιστορία
-------

Οι πρώτες καταγραφές του χωριού προέρχονται από το 1496. Στα τέλη του 16ου αιώνα, μια αντιφεουδαρχική αγροτική εξέγερση ξέσπασε εδώ, η οποία καταπνίγηκε αιματηρά. Το *Γεωγραφικό Λεξικό του Βασιλείου της Πολωνίας* από τα τέλη του 19ου αιώνα αναφέρει ότι «*η πόλη ήταν διάσημη επειδή οι ντόπιοι αγρότες μπόρεσαν να θεραπεύσουν μια ασθένεια από την Αμερική που πολλαπλασιάστηκε ακολούθως στην Ευρώπη*» (δεν είναι δυνατόν να βρεθεί σε άλλες πηγές για ποια ασθένεια επρόκειτο).

Το χωριό καταλήφθηκε στις 21 Ιουλίου 1944 από τον Κόκκινο Στρατό.

Στις 28 Φεβρουαρίου 1945, δύο μέλη της Πολιτοφυλακής δολοφονήθηκαν στο χωριό από μαχητές του Ουκρανικού Επαναστατικού Στρατού (ένα μνημείο για αυτούς ανεγέρθηκε μετά τον πόλεμο).

Ο ουκρανικός πληθυσμός (742 άτομα), που αντιπροσωπεύει πάνω από το ήμισυ του πληθυσμού, εκτοπίστηκε στις 21-25 Ιουνίου 1947, στο πλαίσιο της Επιχείρησης Βιστούλας και οι φάρμες τους καταστράφηκαν.

Από τη δεκαετία του 1960 έως τα μέσα της δεκαετίας του 1980, ο Διεθνής Αυτοκινητόδρομος Ε81 ολοκλήρωνε την πορεία του στα σύνορα Πολωνίας-Σοβιετικής Ένωσης. Συνέδεσε το Χρεμπένε με το Λούμπλιν, τη Βαρσοβία και την Τρίπολη.

Δείτε επίσης
------------

* Χρεμπένε (Πόβιατ Χρουμπιέσουφ)

Παραπομπές
----------

1. ↑  bdl.stat.gov.pl/api/v1/data/localities/by-unit/060611018055-0892760?var-id=1639616&format=jsonapi. Ανακτήθηκε στις 7  Οκτωβρίου 2022.
2. ↑  «ВОВ-60 - Сводки». Αρχειοθετήθηκε από το πρωτότυπο στις 11 Ιανουαρίου 2012. Ανακτήθηκε στις 27 Φεβρουαρίου 2022.
3. ↑  Rada Ochrony Pomników Walki i Męczeństwa "Przewodnik po upamiętnionych miejscach walk i męczeństwa lata wojny 1939- 1945", Sport i Turystyka 1988, ISBN 83-217-2709-3, str. 818
4. ↑  *Samochodowy atlas Polski 1:500 000* (V έκδοση). Βαρσοβία: Państwowe Przedsiębiorstwo Wydawnictw Kartograficznych. ISBN 83-7000-017-7.

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Πολωνία
* Πύλη:Ουκρανία
 |

 |
Η **Λουντμίλα-Ελισάβετ**, γερμ.: *Ludmilla Elisabeth of Schwarzburg-Rudolstadt,* επίσης *Ludomilla* ή *Ludämilie* (7 Απριλίου 1640 - 12 Μαρτίου 1672) από τον Οίκο του Σβάρτσμπουργκ ήταν κόρη τού κόμη τού Σβάρτσμπουργκ-Ρούντολστατ.

Βιογραφία
---------

Ήταν κόρη του Λουδοβίκου-Γκύντερ Α΄ του Σβάρτσμπουργκ-Ρούντολστατ και τής Αιμιλίας τού Όλντενμπουργκ-Ντέλμενχορστ. Ο πατέρας της είχε αποβιώσει το 1646, και μεγάλωσε με αυστηρό Προτεσταντική τρόπο από τη μητέρα της.

Η Λουντμίλα είχε ταλέντα για τις τέχνες και τις επιστήμες. Ζούσε με τη μητέρα της στο κάστρο Φρήντενσμπουργκ. Η πεθερά της, Αιμιλία-Γιουλιάνα, την ενέπνευσε να γράφει ύμνους. Επίσης επηρεάστηκε από τον Αχασβήρο Φριτς, ο οποίος αργότερα έγινε Καγκελάριος τού αδελφού της Αλβέρτου-Αντωνίου.

Μετά το τέλος τής μητέρας της το 1670, η Λουντμίλα και οι τρεις αδελφές της μετακόμισαν στην κατοικία τού αδελφού τους στο Ρούντολστατ. Το 1671 αρραβωνιάστηκε με τον Χριστιανό-Γουλιέλμο Α΄ του Σβάρτσμπουργκ-Ζόνντερσχαουζεν. Ωστόσο, πριν μπορέσει να παντρευτεί, η Λουμίλα και δύο από τις αδελφές της απεβίωσαν κατά τη διάρκεια μίας επιδημίας ιλαράς το 1672.

Οι ύμνοι της δημοσιεύθηκαν στη Ρούντολστατ το 1687 με τίτλο D*ie Stimme der Freundin, d. i. Geistliche Lieder, welche aus brünstiger und biß ans Ende beharrter Jesusliebe verfertigt und gebraucht Weiland die Hochgebohrne Gräfin und Fräulein Ludämilia Elisabeth, Gräfin Und Fräuleine zu Schwartzburg und Hohensteins Christseligen Andenckens* ("Η φωνή ενός φίλου, ήτοι πνευματικά τραγούδια για τη μνήμη της αξιότιμης Λουντμίλας-Ελισάβετ κόμισσας τού Σβάρτσμπουργκ και βαρόνης τού Χόενσταϊν, η οποία αγάπησε έντονα και επίμονη τον Ιησού, τον Σωτήρα της"). Ο ύμνος της "Jesus, Jesus, nichts als Jesu" μεταφράστηκε ως "Ιησού, Ιησούς και Μόνον Ιησούς".

Αναφορές
--------

1. ↑  translated by August Crull, it is #216 in Ambassador Hymnal: for Lutheran Worship, #379 in Evangelical Lutheran Hymnary, and #348 in Christian Worship: A Lutheran Hymnal, see also the entry for the hymn on hymnary.org

* Bernhard Anemüller (1884), «Ludämilie Elisabeth, Prinzessin von Schwarzburg-Rudolstadt», *Allgemeine Deutsche Biographie (ADB)*, **19**, Leipzig: Duncker & Humblot, σελ. 365–367
Το **Φρούριο των Αγίων Θεοδώρων Καστελίου** είναι μεσαιωνικό οχυρό κτίσμα, ερείπια του οποίου διασώζονται κοντά στο χωριό Καστέλλι του Δήμου Καλαβρύτων.

Στα νοτιοανατολικά του χωριού υψώνεται ο κωνοειδής λόφος "Άγιοι Θεόδωροι" που πήρε το όνομά του από το ομώνυμο εξωκλήσι που βρισκόταν εκεί. Στο λόφο αυτό που είναι τειχισμένος, υπάρχουν οικοδομικά κατάλοιπα κτηρίων των υστεροβυζαντινών χρόνων (1204 μ.Χ. - 1453 μ.Χ.). Εντός της οχύρωσης που έχει μήκος 90 μέτρα, διακρίνεται δεξαμενή και μεγάλο κτήριο ορθογώνιας κάτοψης. Εικάζεται ότι το εξωκλήσι των Αγίων Θεοδώρων διαστάσεων 5,50 μ. Χ 7,00 μ. που βρίσκεται στα νότια, ήταν αρχικά πύργος. Για το χτίσιμο του κεντρικού κτηρίου και της δεξαμενής έχει χρησιμοποιηθεί ως συνδετικό υλικό ισχυρό ασβεστοκονίαμα. Στις πλαγιές του λόφου υπάρχουν τα ερείπια ενός ακόμα μικρού ναού (της Ευαγγελίστριας) αλλά και δεκάδων άλλων οικοδομημάτων χτισμένων από λευκό τιτανόλιθο χωρίς όμως τη χρήση ασβεστοκονιάματος.

Το μικρό αυτό φρούριο στο οποίο οφείλει το όνομά του το χωριό Καστέλι, φαίνεται να χρησίμευε ως κατοικία για έναν από τους 12 φεουδάρχες της βαρωνίας των Καλαβρύτων.

Πηγές
-----

* Γεώργιος Παπανδρέου, *Ιστορία των Καλαβρύτων**, επιμέλεια: Δημήτρης Σ. Αβραμίδης, Έκδοση της Κοινωφελούς Δημοτικής Επιχείρησης Πολιτιστικής και Κοινωνικής Ανάπτυξης και Ποιότητας Ζωής Δήμου Καλαβρύτων (ΔΕΠΑΠΟΖ), Καλάβρυτα 2011, Δεύτερη Έκδοση, σελ. 126. ISBN 978-960-89356-3-1. (Α' έκδοση: 1928)*
* Αλεξοπούλου, Γεωργία (2009). *Συμβολή στην αρχαιολογία και τοπογραφία της Αζανίας (Βόρειας Αρκαδίας) επαρχία Καλαβρύτων*. Πάτρα: Πανεπιστήμιο Θεσσαλίας. σελ. 214. doi:10.12681/eadd/27848.
***Τα Στρουμφάκια*** (γαλλικά: ***Les Schtroumpfs***, αγγλικά: ***The Smurfs***) είναι αμερικανοβελγική τηλεοπτική σειρά κινουμένων σχεδίων κωμωδίας και φαντασίας. Μεταδόθηκε για πρώτη φορά στο τηλεοπτικό κανάλι NBC και μεταδίδονταν από τις 12 Σεπτεμβρίου του 1981 έως τις 2 Δεκεμβρίου του 1989. Η σειρά παράχθηκε από την Hanna-Barbera Productions, είναι βασισμένη στα ομώνυμα βελγικά κόμικς, τα οποία δημιουργήθηκαν από τον Βέλγο καρτουνίστα Πεγιό, ο οποίος εργάστηκε ως επιτηρητής ιστορίας για την σειρά αυτήν. Συνολικά μεταδόθηκαν 256 επεισόδια, με 418 ιστορίες να γράφτηκαν συνολικά, εξαιρώντας τρια επεισόδια με γωνιώδες φινάλε και επτά special επεισόδια.

Ιστορία
-------

Το 1976 ο Στιούαρτ Ρος, ένας Αμερικανός επιχειρηματίας ψυχαγωγίας και διασκέδασης, ο οποίος είδε τα Στρουμφάκια ενώ είχε ταξιδέψει στο Βέλγιο το 1976, μετά από συμφωνία με τον Πέγιο και τις εκδόσεις Ντουπουί.

Χαρακτήρες
----------

Κύριο λήμμα: Στρουμφάκια

Παραπομπές
----------

1. ↑  Barbera, Joseph (1994). *My Life in 'Toons': From Flatbush to Bedrock in Under a Century*. Atlanta: Turner Publishing. σελίδες 184–187. ISBN 1-57036-042-1.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τα Στρουμφάκια (τηλεοπτική σειρά κινουμένων σχεδίων)** |

* Τα Στρουμφάκια Αρχειοθετήθηκε 2013-01-02 at Archive.is στο Big Cartoon DataBase
* *Τα Στρουμφάκια*   στην IMDb
Η χημική δομή του στεατικού νατρίου
Το **στεατικό νάτριο**, ή αλλιώς *οκταδεκανοϊκό νάτριο*, είναι άλας νατρίου του στεατικού οξέος. Είναι λευκό στερεό και είναι γνωστό ως το πιο κοινό σαπούνι.

Απαντάται σε πολλούς τύπους στερεών όπως π.χ. αποσμητικά, καουτσούκ, χρώματα λατέξ και μελάνια. Είναι επίσης συστατικό ορισμένων πρόσθετων τροφίμων και αρωμάτων.

Χρήση
-----

Έχοντας χαρακτηριστικά σαπουνιών, το στεατικό νάτριο έχει τόσο υδρόφιλα όσο και υδρόφοβα μέρη, και μια καρβοξυλική και μια μακριά υδρογονανθρακική αλυσίδα.

Αυτά τα δύο διαφορετικά συστατικά προκαλούν το σχηματισμό μικκυλίων, τα οποία παρουσιάζουν τις υδρόφιλες κεφαλές προς τα έξω και τις υδρόφοβες (υδρογονάνθρακες) ουρές τους προς τα μέσα, παρέχοντας ένα λιπόφιλο περιβάλλον για υδρόφοβες ενώσεις. 

Το τμήμα της ουράς διαλύει το λίπος ή τη βρωμιά και σχηματίζει το μικκύλιο. Χρησιμοποιείται επίσης στη φαρμακοβιομηχανία ως επιφανειοδραστικό για την ενίσχυση της διαλυτότητας των υδρόφοβων ενώσεων στην παραγωγή στοματικών αφρών.

Παραγωγή
--------

Το στεατικό νάτριο παράγεται ως κύριο συστατικό του σαπουνιού κατά τη σαπωνοποίηση των ελαίων και των λιπών. 

Το ποσοστό του στεατικού νατρίου εξαρτάται από τα λίπη των συστατικών. Το στέαρ είναι ιδιαίτερα υψηλό σε περιεκτικότητα σε στεατικό οξύ (ως τριγλυκερίδιο), ενώ τα περισσότερα λίπη περιέχουν χαμηλό %.

Η ιδανική αντίδραση για το σχηματισμό στεατικού νατρίου από τη στεαρίνη (το τριγλυκερίδιο του στεατικού οξέος) παρουσιάζεται παρακάτω:

(C18H35O2)3C3H5 + 3 NaOH → C3H5(OH)3 + 3C18H35O2Na
Καθαρισμένο στεατικό νάτριο μπορεί επίσης να παρασκευαστεί εξουδετερώνοντας το στεατικό οξύ με υδροξείδιο του νατρίου.

C17H35COOH + NaOH→ C17H35COONa + H2O

Παραπομπές
----------

1. ↑  Klaus Schumann, Kurt Siekmann, "Soaps" in *Ullmann's Encyclopedia of Industrial Chemistry*, 2005, Wiley-VCH, Weinheim. doi:10.1002/14356007.a24\_247
2. ↑  seifenparadies.de: Αρχειοθετήθηκε [Date missing], at www.seifenparadies.de
3. ↑  Universität Basel: Αρχειοθετήθηκε [Date missing], at www.chemie.unibas.ch (PDF; 3,5 MB).
4. ↑   (pdf) .  Unknown parameter `|site=` ignored (βοήθεια); Unknown parameter `|langue=` ignored (`|language=` suggested) (βοήθεια); Unknown parameter `|auteur=` ignored (`|author=` suggested) (βοήθεια); Unknown parameter `|titre=` ignored (`|title=` suggested) (βοήθεια); Missing or empty `|title=` (βοήθεια).
Η εντολή **stty** του Unix χρησιμοποιείται για την αλλαγή των ρυθμίσεων ενός τερματικου Unix. Η εντολή μπορεί να χρησιμοποιηθεί για να αλλάζονται κωδικοί πλήκτρων, για χειρισμό ειδικών χαρακτήρων, κλπ. Η stty προσφέρει στον προγραμματιστή ένα πλήρες σύνολο από χαρακτηριστικά που είναι διαθέσιμα και στην ncurses αλλά με πιο απλό τρόπο, πακετάροντάς τα σε μια εύχρηστη εντολή του Unix. Χρησιμοποιείται σπάνια πια λόγω της μειωμένης χρήσης της γραμμής εντολών και των σειριακών θυρών UART/RS-232.

Παράδειγμα
----------

Έστω το εξής παράδειγμα, με το οποίο απενεργοποιείται η ηχώ (echo) στο τερματικό, δηλαδή ό,τι πληκτρολογείται δεν εμφανίζεται στην οθόνη:

```
stty -echo
```

Η ηχώ ενεργοποιείται πάλι με την εξής εντολή:

```
stty echo
```

Δείτε επίσης
------------

* Κατάλογος βοηθημάτων του Unix
Ο  **Κώστας Φλέγκας** είναι Έλληνας αθλητής της υδατοσφαίρισης που αγωνίζεται στη θέση του τερματοφύλακα. Έχει αγωνιστεί την Εθνική Ελλάδας. Γεννήθηκε στις 17 Ιουλίου 1988 στην Αθήνα, έχει ύψος 1,90 μ. βάρος 89 κ. και παίζει στον Πανιώνιο. Είναι πτυχιούχος του τμήματος Νομικής του Πανεπιστημίου Αθηνών.

Βιογραφικό
----------

Ο Κώστας Φλέγκας είναι από τους πιο ταλαντούχους τερματοφύλακες του ελληνικού πόλο. Έχει αγωνιστεί στις μικρές εθνικές ομάδες και στην Εθνική ανδρών.

Είναι γέννημα θρέμμα των υποδομών του Πανιωνίου, στον οποίο ξεκίνησε από το τμήμα κολύμβησης το 1993 σε ηλικία πέντε ετών. Το 2001-02, σε ηλικία 13-14 ετών, μεταπήδησε στην υδατοσφαίριση. Τα επόμενα χρόνια καθιερώθηκε διαδοχικά στην παιδική, εφηβική και ομάδα νέων του συλλόγου, κατακτώντας πρώτες και δεύτερες στα αντίστοιχα πανελλήνια πρωταθλήματα. Παράλληλα κλήθηκε στις αντίστοιχες εθνικές ομάδες. 

Με τον Πανιώνιο αγωνίζεται στην Α1 από τη σεζόν 2005-12. Τότε γνώρισε την πρώτη του ατομική διάκριση, αφού αναδείχθηκε καλύτερος τερματοφύλακας της χρονιάς. Ήταν μέλος της ομάδας του Πανιωνίου, που έφτασε ως τον τελικό του Λεν Τρόφι του 2009 και από εκείνη τη σεζόν ήταν ο βασικός τερματοφύλακας του συλλόγου, από το 2020 αγωνίζεται για την ΑΕΚ.

Στις Εθνικές ομάδες
-------------------

Το 2003 κλήθηκε στην Εθνική παίδων και ακολούθησαν οι κλήσεις στις εθνικές εφήβων και νέων ανδρών. Το 2005 κλήθηκε για πρώτη φορά στην Εθνική ανδρών, με την οποία μετείχε στους Μεσογειακούς Αγώνες της Αλμερία. Επίσης έλαβε μέρος στους Μεσογειακούς Αγώνες 2009 στην Ιταλία. 

Με την Εθνική νέων έχει πάρει μέρος το 2005 στο Παγκόσμιο και το 2006 στο Πανευρωπαϊκό Πρωτάθλημα Νέων Ανδρών, παίρνοντας και στα δύο την 6η θέση.

Σύλλογοι
--------

* Πανιώνιος: 2005-2012
* Νηρέας Λαμίας: 2012-2014
* Υδραικός: 2014-2019
* Πανιώνιος: 2019-2020
* ΑΕΚ: 2020-2022
* 🇬🇷 ΑΟΠΦ: 2023-

Τίτλοι-Διακρίσεις
-----------------

* Τερματοφύλακας της χρονιάς: 2006
* Καλύτερος τερματοφύλακας φάιναλ-φορ Κυπέλλου: 2010

Πηγές
-----

* Ι. Τζούστας, "Ωραίος (και) ως Έλληνας ο Πανιώνιος", εφ. Το Βήμα (Κυριακή, 29 Μαρτίου 2009).
* Αχιλλέας Κώτσογλου, "Κώστας Φλέγκας. Δυνατοί και φέτος" συνέντευξη στην εφ. Πανιώνιος Κόσμος, φ. 39 (24/10/2009), σ. 10.

Εξωτερικοί σύνδεσμοι
--------------------

* 
*
Για άλλες χρήσεις, δείτε: Άμυκος (αποσαφήνιση).

Ο **Άμυκος** (αρχαία ελληνικά: Ἄμυκος‎‎, λατινοποιημένο *Amycus*) είναι ένα πρόσωπο της ελληνικής μυθολογίας.

Ο Άμυκος ήταν γιος του Τρώου βασιλιά Πρίαμου και σύντροφος του Αινεία. Στην τελευταία μάχη εναντίον του βασιλιά των Ρουτύλων, Τούρνου, αυτός έριξε τον Άμυκο και τον αδελφό του, Διώρη, από τα άλογά τους, πολέμησε μαζί τους πεζός, μαχαίρωσε και τους δύο, έκοψε τα κεφάλια τους και τα κρέμασε στο άρμα του.

Παραπομπές
----------

1. ↑  «Amycus» (Ρωσικά)
2. ↑  Vergil, *Aeneis* 1, 221; 12, 509ff.; vgl. 5, 297.

Βιβλιογραφία
------------

* Konrad Wernicke: Amykos 5. In: Paulys Realencyclopädie der classischen Altertumswissenschaft (RE). Band I,2, Stuttgart 1894, Sp. 2001.
* Heinrich Wilhelm Stoll: Amykos 4. In: Wilhelm Heinrich Roscher (Hrsg.): Ausführliches Lexikon der griechischen und römischen Mythologie. Band 1,1, Leipzig 1886, Sp. 327 (Digitalisat).
Η **Βικιπαίδεια στα Κανάντα** (ಕನ್ನಡ ವಿಶ್ವಕೋಶವು) είναι η έκδοση της Βικιπαίδειας στη γλώσσα Κανάντα. Ξεκίνησε τον Ιούνιο του 2003, έχει μέτρια δραστηριότητα και στις 10 Σεπτεμβρίου 2018 είχε 23.689 άρθρα με 360 ενεργούς χρήστες. Επίσης είναι η δωδέκατη δημοφιλέστερη Βικιπαίδεια στην Ινδική υποήπειρο.

Η κοινότητα της Βικιπαίδειας στα Κανάντα διεξήγαγε συνάντηση στο Μπανγκαλόρ στις 2 Απριλίου 2006, λαμβάνοντας αρκετά υψηλή κάλυψη από τον τύπο.

Ιστορία
-------

Η τούρτα της 9ης επετείου της Βικιπαίδειας στα Κανάντα
Στις 16 Αυγούστου 2009 η εν λόγω έκδοση της Βικιπαίδειας είχε περίπου 6.800 άρθρα, και ήταν η 100η μεγαλύτερη έκδοση της Βικιπαίδειας.

Τον Ιανουάριο του 2013, είχε 12.961 άρθρα με 93 ενεργούς χρήστες και 2.680 εικόνες, και ήταν η 108η μεγαλύτερη έκδοση της Βικιπαίδειας εκείνη την εποχή.

Τον Ιανουάριο του 2016, η Βικιπαίδεια στα Κανάντα ήταν η δέκατη μεγαλύτερη και ως εκ τούτου η μικρότερη Βικιπαίδεια στις Ινδικές γλώσσες. Ο διαχειριστής Omshivaprakash αποδίδει την έλλειψη άρθρων στην έλλειψη ενδιαφέροντος μεταξύ της κοινότητας της γλώσσας Κανάντα, στη έλλειψη ευαισθητοποίησης για τη Βικιπαίδεια στα Κανάντα και την έλλειψη εργαλείων πληκτρολόγησης στη γλώσσα, καθώς και στη περιορισμένη πρόσβαση στο Διαδίκτυο σε περιοχές της Καρνάτακα.

Χρήστες και συντάκτες
---------------------


**Στατιστικά της Βικιπαίδειας στα Κανάντα**| Αριθμός λογαριασμών χρηστών | Αριθμός άρθρων | Αριθμός αρχείων | Αριθμός διαχειριστών |
| --- | --- | --- | --- |
| 48.925 | 23.668 | 3.344 | 3 |

Δείτε επίσης
------------

* Βικιπαίδεια στα Τελούγκου
* Βικιπαίδεια στα Ταμίλ
* Βικιπαίδεια στα Μαλαγιαλάμ
* Βικιπαίδεια στα Τουλού

Παραπομπές
----------

1. ↑  Kiran Joseph J K V (7 Οκτωβρίου 2014). «Kannada Wiki finds going tough». Ανακτήθηκε στις 11 Οκτωβρίου 2014.
2. ↑
3. ↑  «Wikipedia Event Press Coverage» (PDF). Αρχειοθετήθηκε από το πρωτότυπο (PDF) στις 22 Σεπτεμβρίου 2018. Ανακτήθηκε στις 10 Σεπτεμβρίου 2018.
4. ↑  Statistics - Wikipedia (στα κανάντα)
5. ↑  Khajane, Muralidhara (19 Ιανουαρίου 2016). «Kannada Wikipedia not on top of the charts». *The Hindu*. Ανακτήθηκε στις 29 Μαρτίου 2016.

Άρθρα ειδήσεων
--------------

* (in Kannada) ಅಂತರ್ಜಾಲದಲ್ಲಿ ನೆಟ್ಟ ಸಸಿಗೆ ಈಗ ಹತ್ತು ವರ್ಷ | - Kannadaprabha.com Αρχειοθετήθηκε 2018-09-22 στο Wayback Machine.
* 10 years on, Kannada Wikipedia lags - The Hindu
* The struggles of keeping Kannada Wikipedia afloat - The Hindu

Περαιτέρω ανάγνωση
------------------

* Στατιστικά στοιχεία από τον Έρικ Ζάχτε

Εξωτερικοί σύνδεσμοι
--------------------

* Επίσημη ιστοσελίδα